Publication: Magyar Közlöny
Issue: MK-1999-105 (Year: 1999, Number: 105)
Era: 1990-2004
Section: alkotmányosságát. A 64/1993. (XII. 22.) AB határozatában az Alkotmánybíróság alkotmányellenesnek ítélte és
Paragraph Index: 711

alkotmányosságát. A 64/1993. (XII. 22.) AB határozatában az Alkotmánybíróság alkotmányellenesnek ítélte és megsemmisítette a törvénynek a vételi jogra vonatkozó szabályait, e körben 54. §-át is. Az önkormányzati bérlakások tekintetében a lakástulajdon tárgyára, a lakás szociális funkciójára és a tulajdonátadás körülményeire tekintettel az Alkotmánybíróság megállapította, hogy az önkormányzatok tulajdonosi jogainak a vételi joggal való korlátozása alkotmányosan megengedhető, a lakások törvényen alapuló vételi joga és az önkormányzati tulajdon védelme a vételi jog időtartamának jelentős megrövidítésével és az értékgarancia érvényesítésével alkotmányosan összhangba hozható. A nem lakás céljára szolgáló helyiségekre vonatkozó vételi joggal kapcsolatosan a határozat indokolásának VI. 4. pontjában kifejtette, hogy a lakástulajdon szerepére vonatkozó érvek, amelyek megengedhetővé tették az önkormányzati lakástulajdon vételi joggal való megterhelését, nem állnak a nem lakás céljára szolgáló helyiségekre. Az Alkotmánybíróság nem talált alkotmányos indokot arra, hogy a törvény az önkormányzati tulajdont ezen — a szabad vállalkozás körébe tartozó — tulajdoni tárgyak tekintetében vételi joggal megterhelhesse. A nem lakás céljára szolgáló helyiségekre nézve a vételi jog még a forgalmi érték megfizetése esetén is szükségtelen, és aránytalan megterhelése lenne az önkormányzati tulajdonnak (ABH 1993, 373, 385—388.). Mivel az Alkotmánybíróság e határozata a lakáskódexnek a vételi joggal kapcsolatos rendelkezéseit megsemmisítette, az Országgyűlés az 1993. évi CXIII. törvénnyel 1999/105. szám módosította a törvény hatályba léptető rendelkezéseit, majd az 1994. évi XVII. törvénnyel új rendelkezéseket alkotott az Alkotmánybíróság által megsemmisített rendelkezések helyébe. Az állam tulajdonából az önkormányzatok tulajdonába került nem lakás célú helyiségek tekintetében az Lt. módosított 58. §-a elővásárlási jogot biztosít a helyiség bérlője számára.

Source: https://magyarkozlony.hu/hivatalos-lapok/a858119c74e26436b783866d0e326d5291c0cdf8/dokumentumok/470d747c801bccf647a4337a1009826f744f4e76/letoltes